เปิดโผ 20 อันดับหุ้น mai ราคาพุ่งแรง-ร่วงแรงในรอบ 7 เดือน 2563
เปิดโผ 20 อันดับหุ้น mai ราคาพุ่งแรง-ร่วงแรงในรอบ 7 เดือน 2563
เปิดโผ 20 อันดับหุ้น mai ราคาพุ่งแรง-ร่วงแรงในรอบ 7 เดือน 2563
14 ส.ค. 2563

ดัชนีตลาดหุ้นหุ้นไทย SET Index ในช่วง 7 เดือนแรกปี 2563 แกว่งตัวผันผวน โดยในช่วงดังกล่าวดัชนีขึ้นไปทำจุดสูงสุดที่ 1,604 จุด เมื่อวันที่ 3 ม.ค. ก่อนปรับตัวลงทำจุดต่ำสุดที่ 969 จุด เมื่อวันที่ 13 มีนาคม 2563
นอกจากนี้ ยังได้เห็นการประกาศใช้มาตรการเซอร์กิตเบรกเกอร์ถึง 3 ครั้งในเดือน มี.ค.หลังดัชนีหุ้นไทยปรับตัวลงแรงเพราะเศรษฐกิจไทยและเศรษฐกิจทั่วโลกเข้าสู่ภาวะถดถอย เนื่องจากได้รับผลกระทบจากการแพร่ระบาดของโควิด-19 จนถึงขณะนี้ อีกทั้งมีประเด็นความไม่แน่นอนทางการเมืองในประเทศ ซึ่งได้แก่การที่รัฐมนตรีกระทรวงเศรษฐกิจลาออก และการปรับคณะรัฐมนตรีก็กดดันการลงทุน
โดยภาพรวมดัชนี SET ในช่วง 7 เดือนแรกปีนี้อ่อนตัวลง 15.91% โดยเทียบตั้งแต่ดัชนีปรับตัวลงจากระดับ 1,579.84  จุด  ณ วันที่ 30 ธ.ค.62  มาอยู่ที่ระดับ 1,328.53 จุด ลดลง 251.31 จุด
ด้านตลาดหลักทรัพย์ mai ในช่วง 7 เดือนแรกปีนี้อ่อนตัวเล็กน้อย แม้ภาพรวมตลาดจะได้รับแรงกดดันจากปัจจัยดังกล่าว โดยเห็นได้จากดัชนีอยู่ที่ดับ 309.54 จุด  ณ วันที่ 30 ธ.ค.62  มาอยู่ที่ระดับ 301.40 จุด ลดลง 8.24 จุด หรือลดลง 2.66%
ดังนั้นทีมข่าว “ข่าวหุ้นธุรกิจออนไลน์” จึงทำการสำรวจกลุ่มหุ้น mai ในช่วง 7 เดือนแรก 2563 มานำเสนอโดยครั้งนี้คัดเลือก 20 หุ้นอันดับแรกของกลุ่มที่ปรับตัวขึ้นแรง และราคาปรับตัวลงแรงมานะเสนอเพื่อให้เห็นแนวโน้มราคา และเป็นโอกาสเข้าสะสมหุ้น mai โดยเทียบข้อมูลราคาหุ้น ณ วันที่ 30 ธ.ค.62-31 ก.ค.63 โดยคัดเลือกมานำเสนอตามตารารางประกอบดังนี้

ด้านราคาหุ้นปรับตัวลงแรง 20 อันดับแรก ในรอบ 7 เดือน 2563 ได้แก่ META, SPA, HYDRO, PSTC, IMH, MPG, ACAP, TITLE, SEAOIL, BC, T, PROUD, STAR, ATP30, TAPAC, CAZ, GCAP, SE, MVP และ FLOYD ทั้งนี้แม้ราคาหุ้นจอ่อนตัวลงแรง แต่ก็ถือเป็นจังหวะให้นักลงทุนเข้าสะสมหุ้นเล็กราคาต่ำกว่ามูลค่าหุ้นตามบัญชีเข้าพอร์ตดังตารางประกอบดังนี้

 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน